Санджак (област)
Санджак е историко-географска и етнографска област в Сърбия и Черна гора, административно е разделена между двете държави в 12 общини:

Сърбия:
 Нови Пазар
 Тутин
 Сиеница
 Приеполе
 Нова Варош
 Прибой

Черна гора:
 Плевля
 Биело Поле
 Беране
 Андриевица
 Плав
 Рожайе

Най-големият град в областта е Нови пазар- 54 604 души (2002), други по-големи градове са: Плевля- 21 377 души (2003) и Прибой- 19 600 души. В Сърбия, общините Нови Пазар и Тутин са част от Рашки окръг, а общините Сиеница, Приеполе, Нова Варош и Прибой са част от Златиборски окръг.

Етнически групи 
Около половината от населението на Санджак са бошняци и мюсюлмани, а другата половина сърби и черногорци. В Санджак живеят и малък брой албанци, цигани и други.

История 
През 1180 г. на територията на днешния Санджак е основана сръбската държава Велико княжество Сърбия, чието средище е бил град Рас, находящ се недалеч югозападно от днешния Нови Пазар.

Терминът санджак обозначава административно-териториална единица в рамките на Османската империя. На територията на днешната област е образуван Новопазарския санджак, откъдето областта добива съвременното си наименование.

След установяването на границите на съставните републики на СФРЮ (1945 г.) Санджак е разделен между Сърбия и Черна гора. Така областта губи териториалната си единност. Северната и южната част на Санджак започват да гравитират към собствените си републикански центрове в икономически, транспортен и в политически план.

След влошаването на отношенията между Сърбия и Черна гора, административната линия, разделяща ги дотогава, добива характеристиките на държавна граница.

След образуването на Херцеговина през 15 век, в обхвата ѝ са влезли територии от три днешни Санджашки общини – Плевля от Черна гора и Приеполе и Прибой от Сърбия (населени със сърби и черногорци), така че в някои случаи се среща отнасянето на части от Санджак към съседната Херцеговина.

География 
На изток Санджак обхваща Рашки окръг, а на запад южните дялове на планината Златибор в областта Стари Влах. На югозапад Санджак (Плевля) граничи с Херцеговина.

Санджашките общини Плав, Андриевица, Беране, Биело поле от Черна гора, и Приеполе и Прибой от Сърбия, влизат в Полимието.

Външни препратки 
 www.sanjak.org 

Историко-географски области в Сърбия
География на Черна гора
История на Черна гора
Поделени региони